CELEX: 62008TN0048
Language: et
Date: 2008-01-28 00:00:00
Title: Kohtuasi T-48/08: 28. jaanuaril 2008 esitatud hagi — Fusco versus Siseturu Ühtlustamise Amet — Fusco International (FUSCOLLECTION)

12.4.2008   
            
            
               ET
            
            
               Euroopa Liidu Teataja
            
            
               C 92/37
            
         28. jaanuaril 2008 esitatud hagi — Fusco versus Siseturu Ühtlustamise Amet — Fusco International (FUSCOLLECTION)
   (Kohtuasi T-48/08)
   (2008/C 92/74)
   Hagiavaldus esitati itaalia keeles.
   Pooled
   
      Hageja: Vincenzo Fusco (esindaja: advokaat B. Saguatti)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Antonio Fusco International SA Luxembourg, Lugano filiaal (Lugano, Šveits)
   Hageja nõuded
   
               —
            
            
               Tühistada Siseturu Ühtlustamise Ameti teise apellatsioonikoja 24. oktoobri 2007. aasta otsus ja muuta seda nii, et hageja poolt apellatsioonikojale esitatud kaebus tunnistatakse põhjendatuks ja rahuldatakse seega vastulause;
            
         
               —
            
            
               mõista käesoleva menetluse kohtukulud ning apellatsioonikojas ja vastulausete osakonnas toimunud menetluse kulud välja ühtlustamisametilt ja võimalikult menetlusse astujalt Antonio Fusco International SA-lt.
            
         Väited ja peamised argumendid
   
      Ühenduse kaubamärgi taotleja: Antonio Fusco International SA Luxembourg, Lugano filiaal
   
      Asjaomane ühenduse kaubamärk: Kujutismärk „FUScollection” (registreerimistaotlus nr 1 503 366) kaupadele klassides 9, 18 ja 25
   
      Vastulause aluseks oleva kaubamärgi või tähise omanik: Hageja
   
      Vastulause aluseks olev kaubamärk või tähis: Ühenduse kaubamärk (nr 727 375) ja itaalia kaubamärk (nr 489 262) „ENZO FUSCO” kaupadele klassis 25.
   
      Vastulausete osakonna otsus: Lükata vastulause tagasi.
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 40/94 ühenduse kaubamärgi kohta artikli 8 lõike 1 punkti b rikkumine.